Publication: Magyar Közlöny
Issue: MK-2002-111 (Year: 2002, Number: 111)
Era: 1990-2004
Section: 1. § A Villamos Energia Hálózati Használati és Csatlakozási Szabályzat (a továbbiakban: VHSz) a villamos energiáról szóló 2001. évi CX. törvény (a továbbiakban: VET)
Paragraph Index: 715

11. § (1) A hálózati engedélyes köteles a rendszerhasználó villamos energia igényének, betáplálási igényének kielégítését a hálózathasználati szerzõdésnek megfelelõen folyamatosan lehetõvé tenni, a szerzõdésben megjelölt feszültséget és a szolgáltatás minõségét meghatározó egyéb — az üzletszabályzatban meghatározott — mûszaki és megbízhatósági feltételeket a csatlakozási ponton az elvárhatóság követelményeinek megfelelõ szinten tartani. Azokat a jellemzõket, amelyeket jogszabályok, hatósági elõírások vagy szabványok állapítanak meg, az elõírt tûréshatárok között kell tartani, kivéve, ha a szerzõdés ettõl eltérõ megállapodást tartalmaz.

Source: https://magyarkozlony.hu/hivatalos-lapok/7c217b3f9562b40c5fd416e7bdcc81bf775c7e4b/dokumentumok/faae26278e48e9aaf0205888ac4397dc5453689c/letoltes